open-index/open-wikipedia-markdown huggingface dataset:
Codemasters

**Codemasters** (taip pat vadinami **The Codemasters Software Company Limited**) – kompiuterinių žaidimų kūrėjai iš Jungtinės Karalystės. Įmonę 1986 m. įkūrė Richard Darling ir David Darling. „Codemasters“ laikomi vieni seniausių nepriklausomų žaidimų kūrėjų Didžiojoje Britanijoje.

## Istorija
1986 m. „Codemasters“ pradėjo kurti žaidimus tuo metu ypač populiariam Sinclair ZX Spectrum kompiuteriui. Pirmieji kompanijos žaidimai buvo įprasti veiksmo žaidimai su tam tikrų galvosūkių elementais. Vėliau kompanija savo žaidimus pradėjo leisti ir kitiems kompiuteriams.

„Codemasters“ buvo žymūs dėl savo ilgų simuliatorių serijų leidimų, ypač populiarūs buvo sporto simuliatoriai (pavyzdžiui, „Pro Boxing Simulator“).

Nuo 1998 iki 2003 m. „Codemasters“ didelį dėmesį skyrė muzikos simuliatorių žaidimams PlayStation, PlayStation 2 konsolėms ir asmeniniams kompiuteriams – „MUSICtm“, „Music 2000“, „MTV Music Generator“ ir „MTV Music Generator 2“.

2009 m. kompanija įkūrė savo skyrių JAV, kuris pradėjo savo veiklą naudodamasis buvusios kompanijos „Sierra Entertainment“ įranga. Nuo to laiko kompanija leidžia tokias žaidimų serijas kaip „TOCA Touring Car“, „Colin McRae Rally“, „Brian Lara Cricket“ ir „Operation Flashpoint“.

### F-1 žaidimų kūrimas
2008 m. gegužės 9 d. „Codemasters“ laimėjo konkursą tapti oficialia Formulės 1 žaidimų kūrėja, pakeičiant iki tol buvusią „Sony“. Pirmasis šios serijos žaidimas „F1 2009“ buvo išleistas Wii ir PlayStation Portable konsolėms 2009 m. rudenį.

2010 m. rugsėjį buvo išleistas „F1 2010“, kuris buvo skirtas Xbox 360 bei PlayStation 3 konsolėms ir asmeniniams kompiuteriams. Šis žaidimas buvo pripažintas geriausiu metų žaidimu sporto srityje.

2011 m. rugsėjo pabaigoje buvo išleistas trečiasis kompanijos žaidimas apie Formulė 1 – „F1 2011“. Žaidimas buvo skirtas asmeniniams kompiuteriams, PlayStation 3, Xbox 360, Nintendo 3DS ir PlayStation Vita.

2012 m. kovo 13 d. kompanija paskelbė pasirašiusi naują kelerių metų sutartį su Formulės 1 teisių valdytojais dėl tolimesnių žaidimų apie F-1 kūrimo. Tų pačių metų rugsėjį išleistas „F1 2012“.

Vėliau kasmet buvo išleidžiama naujausia Formulės 1 žaidimais paremta dalis. 

„F1 2015“ dalis buvo pirmoji „Codemasters“ skirta aštuntajai kompiuterinių žaidimų konsolių kartai. Vėliau išleisti „F1 2016“ ir „F1 2017“.

## Nuorodos
* Oficiali kompanijos svetainė 

## Šaltiniai
F1 2009

**F1 2009** – kompiuterinis žaidimas, išleistas „Codemasters“ kompanijos. Žaidimas paremtas realiu 2009 m. Formulės 1 sezonu. Tai buvo pirmasis „Codemasters“ išleistas žaidimas apie F-1 lenktynes. Žaidimas buvo išleistas 2009 m. lapkričio 17 d. Wii ir PlayStation Portable konsolėms.

F1 2009 naudoja Codemasters sukurtą „EGO“ variklį, kuris buvo naudojamas kitiems kompanijos gaminiams. „F1 2009“ žaidime yra visos 2009 m. sezono oficialios Formulės 1 trasos, taip pat žaidėjas gali rinktis iš visų 20 sezoną pradėjusių Formulės 1 lenktynininkų. Žaidime pasirodė „slick“ tipo padangos kaip ir dar viena naujovė – KERS sistema. Žaidėjas gali žaisti „Singleplayer“ ir „Multiplayer“ režimais, taip pat rinktis dalyvauti vieneriose lenktynėse ar visame sezone. Kiekvienose lenktynėse žaidėjas gali dalyvauti treniruotėse, kvalifikacijoje ir pačiose lenktynėse.

## Nuorodos
* Oficiali žaidimo svetainė
F1 2010

**F1 2010** – kompiuterinis žaidimas, išleistas „Codemasters“ kompanijos. Žaidimas paremtas realiu 2010 m. Formulės 1 sezonu. Tai buvo antrasis (po F1 2009) „Codemasters“ išleistas žaidimas apie F-1 lenktynes. Žaidimas buvo išleistas 2010 m,. rugsėjo 22 d. PC ir Xbox 360 bei PlayStation 3 konsolėms. Šis žaidimas buvo parduotas apie 2,3 milijono kopijų tiražu visame pasaulyje. „F1 2010“ sukurtas nauju „EGO Engine 1.5“ varikliu, kuris buvo specialiai sukurtas F1 žaidimų serijai.

Žaidime yra visos oficialios 2010 m. sezono trasos, komandos ir lenktynininkai. Viena įdomiausių žaidimo naujovių yra tikroviška besikeičiančio oro sistema. Taip pat viena naujovių yra galimybė komandai tobulinti savo automobilį sezono eigoje.

„F1 2010“ žaidimas laimėjo „BAFTA“ geriausio metų sporto žaidimo apdovanojimą.

## Šaltiniai

## Nuorodos
* Oficiali žaidimo svetainė
F1 2011

**F1 2011** – kompiuterinis žaidimas, išleistas „Codemasters“ kompanijos. Žaidimas paremtas realiu 2011 m. Formulės 1 sezonu. Tai buvo trečiasis „Codemasters“ išleistas žaidimas apie F-1 lenktynes. Žaidimas buvo išleistas 2011 m. rugsėjo mėnesį PC ir Xbox 360, PlayStation 3, Nintendo 3DS bei PlayStation Vita konsolėms. F1 2011 sukurtas nauju „EGO Engine 2.0“ varikliu.

Žaidime yra visi 24 sezono lenktynininkai, 12 komandų ir 19 oficialių trasų. Kompanija skelbia, kad naujojo žaidimo šūkis yra „Be the Driver, Live the Life, Go Compete“ (liet. *Būk lenktynininku, gyvenk gyvenimą, varžykis*) ir „Online multiplayer“ režimas veikia šiuo principu.

Žaidime taip pat yra tokie Formulės 1 elementai kaipo saugos automobilis, raudonų vėliavų fazė bei tikrojo sezono naujovės – KERS, DRS ir naujosios Pirelli padangos.

## Nuorodos
* Oficiali žaidimo svetainė
F1 2012

**F1 2012** – „Codemasters“ žaidimas, paremtas Formulės 1 lenktynėmis. Tai yra ketvirtasis „Codemasters“ žaidimas apie F-1 lenktynes. Apie žaidimo išleidimą kompanija paskelbė prasidėjus realiam 2012 m. sezonui – 2012 m. kovo 18 d. Žaidimas išleistas 2012 m. rugsėjo mėnesį – rugsėjo 18 dieną Šiaurės Amerikoje, rugsėjo 20 d. – Australijoje ir rugsėjo 21 d. – Europoje.

Žaidime yra visi oficialūs 24 lenktynininkai, 12 komandų bei 20 trasų. Viena iš žaidimo naujovių – jaunųjų lenktynininkų bandymai.

Taip pat žaidime yra naujas pasirinkimas „Champions Mode“ – čia žaidėjas varžysis su 6 Formulės 1 čempionais: Kimi Räikkönen, Lewis Hamilton, Jenson Button, Sebastian Vettel, Fernando Alonso ir Michael Schumacher.

## Nuorodos
* Oficiali žaidimo svetainė

## Šaltiniai
Zalesis

**Zalesiais** vadinami kaimai:

## Lenkija
* Palenkės vaivadijoje:
** Zalesiai (Balstogės apskritis);
** Zalesiai (Bielsko apskritis);
** Zalesiai (Grajevo apskritis);
** Zalesiai (Malų Plocko valsčius);
** Zalesiai (Staviskų valsčius);
** Zalesiai (Monkų apskritis);
** Zalesiai (Nužeco Stacjos valsčius);
** Zalesiai (Semiatičės valsčius);
** Zalesiai (Sokulkos apskritis).
* Mazovijos vaivadijoje:
** Zalesiai (Losicės apskritis);
** Zalesiai (Sedlcų apskritis);
** Zalesiai (Sadovnės valsčius).
* Liublino vaivadijoje:
** Zalesiai (Palenkės Bialos apskritis). 

## Lietuva
* Buvęs Ažumedžio (Šalčininkų rajonas) kaimo lenkiškas pavadinimas ().

## Nuorodos
* Zaliesė
*
Pašušvio dvaras

**Pašušvio dvaras** – dvaras, buvęs Pašušvyje, netoli Šušvės upės. Išlikęs parkas, apgriuvę neogotikiniai dvaro parko vartai. Parke yra I pasaulinio karo Rusijos kariuomenės kareivių kapinės, kuriose pastatytas paminklas Dubysos mūšyje žuvusiems kariams. Kultūros paveldo objektas.

Iš dvaro statinių išlikę:
* Ūkinis pastatas – akmeninio pamato, su pastoge, akmenų mūro sienomis;
* Svirnas – dviejų aukštų, su pastoge ir rūsiu, raudonų plytų ir akmenų mūro sienomis;
* Kumetynas – vieno aukšto, su pastoge, fasado frontonas dekoruotas, įrėžta data – 1872 m.;
* Šv. Antano skulptūra – ant baltų plytų mūro postamento;
* Vandens malūno ir buvusio Pašušvio tilto griuvėsiai;
* Daug gyvenamųjų pastatų raudonų plytų mūro.


Pašušvys, kumetynas.JPG|Kumetynas
Pašušvys, ūkinis pastatas.JPG|Ūkinis pastatas
Šušvė002.JPG|Senojo tilto liekanos
Pašušvys003.JPG|thumb|left|Paminklas karių kapinėse 
Pašušvys, šv. Antanas.jpeg|Šv. Antano skulptūra


## Istorija

Nuo XVI a. minimas dvaras ilgą laiką priklausė Pilsudskiams. Dvare gyveno maršalo J. Pilsudskio senelė Teodora Butlerytė-Pilsudskienė (1811–1886), palaidota Pajieslio bažnyčios kapinėse (fundavo Pajieslio bažnyčią). Po Pilsudskių dvarą valdė Zaborskai.

1820 m. Pašušvio dvare gyveno 19, 1902 m. – 94 žmonės.

## Parkas

Netoli kaimo yra valstybės saugomas XVIII a. Pašušvio dvaro parkas. Plotas 20 ha. Auga liepos, beržai, ąžuolai, eglės, pušys, uosiai, klevai, maumedžiai, mandžiūriniai riešutmedžiai. Išlikę neogotikiniai vartai.

## Šaltiniai
Erne Gere

**Erne Gere** (, tikroji pavardė – Erne Singer, 1891 m. liepos 8 d. dab. Trebušovce, Slovakija – 1980 m. kovo 12 d. Budabešte) – vengrų politinis veikėjas, trumpą laiką buvęs faktiniu komunistinės VLR vadovu.

## Biografija
Gimė žydų šeimoje. Nuo 1918 m. buvo VKP narys, aktyviai dalyvavo kuriant Vengrijos Tarybų Respubliką. Po jos žlugimo 1919 m. emigravo į Vokietiją. Vėliau gyveno TSRS, dirbo Kominterne. Ispanijos pilietinio karo metu buvo respublikonų prezidento Ch. Negrino patarėjas.

Antrojo pasaulinio karo metais tarnavo NKVD kariuomenėje. 1944 m. pabaigoje kartu su Tarybine Armija grįžo į Vengriją ir tapo vienu iš komunistinio režimo vadovų, partinėje hierarchijoje užimdamas antrąją vietą po M.Rakošio. 1948–1949 m. buvo Finansų ministras, 1953–1954 m. – Valstybės saugumo ministras. Vadovavo Vengrijos ūkio trimečio (1947–1949 m.) plano kūrimui, pagal tarybinį pavyzdį forsuodamas industrializaciją.

Prasidėjus destalinizacijos procesams ir nušalinus M. Rakošį, 1956 m. liepos 21 d. buvo išrinktas Vengrijos darbininkų partijos Pirmuoju sekretoriumi, stabdė demokratines reformas. Prasidėjus antikomunistiniam sukilimui, tarybinių kariškių ir saugumo pajėgomis bandė jį malšinti. Spalio 25 d. vietoje partijos vadovu tapo Janošas Kadaras, o Ministrų tarybos pirmininku paskirtas Imrė Nadis.

Numalšinus sukilimą pabėgo į TSRS, čia gyveno iki 1962 m. Už masinių represijų organizavimą buvo pašalintas iš partijos. Grįžęs į Vengriją politinėje veikloje nedalyvavo, dirbo vertėju.

## Šaltiniai

|-
Rudnikai

**Rudnikais** () vadinamos šios gyvenvietės:

## Baltarusija
* Rudnikai, agromiestelis Bresto srities Pružanų rajone.

## Lenkija
* Rudnikai (Suvalkų apskritis);
* Rudnikai (Balstogės apskritis);
* Rudnikai (Palenkės Sokoluvo apskritis);
* Rudnikai (Liublino vaivadija).

## Lietuva
* Rūdninkai, kaimas Kalvarijos savivaldybėje;
* Šalčininkų rajone:
** Rūdninkai, buvęs viensėdis Gerviškių seniūnijoje,
** Rūdninkai, bažnytkaimis Jašiūnų seniūnijoje;
* Rūdninkai, buvęs kaimas Vilniaus rajone.

## Nuorodos
*
Guild Wars 2

**Guild Wars 2** – MMORPG žanro kompiuterinis žaidimas, sukurtas bendrovės „ArenaNet“. Žaidimą 2012 m. rugpjūčio 28 d. išleido „NCsoft“. Žaidimo veiksmas vyksta fiktyviame fantastiniame Tyrijos () pasaulyje, praėjus 250 metų po įvykių pirmojoje „Guild Wars“ serijos dalyje.

2015 m. rugpjūčio mėn. duomenimis, žaidimo vienetų buvo parduota daugiau nei 5 milijonai, žaidimas tapo nemokamas (free-to-play).

## Apžvalga
„Guild Wars 2“ išsiskiria iš kitų šio žanro žaidimų savo pagrindine siužeto linija, kuri plėtojama atsižvelgiant į žaidėjo atliktus veiksmus, kas būdinga vieno žaidėjo vaidmenų žaidimuose (RPG), bet retai (jei iš vis) taikoma daugelio žaidėjų interneto žaidimuose. Žaidime neliko tradicinio užduočių vykdymo kaip kituose šio žanro žaidimuose, vietoje to buvo įdiegta dinamiška įvykių sistema, kuri leidžia žaidėjui įsitraukti į tik tam tikru metu bei tam tikroje pasaulio vietovėje vykstančius įvykius ir atlikti reikiamas užduotis. Nepriklausomai nuo to, ar žaidėjas įvykdys užduotis laiku ar ne, įvykių seka vis tiek pasikeis.

Taip pat žaidime buvo įdiegta ir unikali dinamiška kovos sistema, leidžianti veiksmingai panaudoti sinergiją tarp dviejų profesijų ir pasinaudoti žaidimo aplinka kaip ginklu. Žaidime taip pat įdiegta kovos po vandeniu sistemos mechanika, suteikianti naujų gebėjimų. Buvo sumažintas klasių gebėjimų sąrašas, tokiu būdu palengvinant magijos naudojimą. Be to, kiekviena klasė turi gana didelę ginklų įvairovę, kurių panaudojimo galimybės ženkliai skiriasi nuo kitų klasių. Galima nešiotis dvi poras ginklų, kurias galima keisti kovos metu, ir įvairiai derinti sukuriant savo paties unikalią kovos sistemą.

„Guild Wars 2“ naudoja smarkiai patobulintą „Guild Wars“ grafikos variklį, kuris žaidimui suteikia realiu laiku besikeičiančią 3D aplinką, patobulintą fizikos dėsnių sistemą, animaciją bei žaidimo video intarpai parenkami ir pateikiami žaidėjui pagal rutuliojamą siužetą.

Žaidime galima pasirinkti iš 5 rasių ir 8 profesijų (klasių). Pirmos dvi rasės, *žmonės* ir *charr*, jau buvo pristatytos pirmojoje serijos dalyje „Prophecies“, kitos dvi – *asura* ir *norn* – „Eye of the North“ papildyme, trečioji, *sylvari*, buvo įtraukta šioje dalyje. Dar viena unikali savybė: žaidime nėra „tikros“ gydymo sugebėjimų turinčios klasės, kiekviena klasė turi savo unikalius gydymo sugebėjimus. Taip pat buvo pristatyta dar viena tokio tipo žaidimuose nematyta savybė: žaidėjui esant ant mirties ribos, jis dar turi galimybę per tam tikrą laiką pribaigęs priešą(-us) atsikelti (padedant kito žaidėjo viskas vyksta greičiau), tačiau jei to padaryti nepavyksta, žaidėjas miršta ir sulaukia panašių pasekmių kaip ir kituose MMORPG žaidimuose.

## Šaltiniai

## Nuorodos
* Guild Wars 2 viki svetainė
* Arena.net – kūrėjų tinklalapis
* Guild Wars 2 LT – lietuvių bendruomenės puslapis
Youddiph

**Youddiph** (tikr. *Marija Lvovna Kac*, g. 1973 m. sausio 23 d. Maskvoje) – Rusijos pop dainininkė. Dalyvavo 1994 m. Eurovizijos dainų konkurse, kuriame užėmė 9 vietą.

## Išnašos

## Nuorodos
* Oficialus puslapis
Juzefovas (reikšmės)

**Juzefovu** () vadinamos šios Lenkijos gyvenvietės:

** Juzefovas (Augustavo apskritis),
** Juzefovas (Grudeko valsčius);
** Juzefovas (Zabluduvo valsčius);
** Juzefovas (Kolno apskritis);
** Juzefovas (Suvalkų apskritis).
Borovikai (reikšmės)

**Borovikais** () vadinamos šios Lenkijos gyvenvietės:

* Borovikai (Semiatičės apskritis),
* Borovikai (Balstogės apskritis).
Dobžiniuvka (reikšmės)

**Dobžiniuvka** () vadinamos šios Lenkijos gyvenvietės:

* Dobžiniuvka (Balstogės apskritis),
* Dobžiniuvka (Monkų apskritis).
Kožlikai (reikšmės)

**Kožlikais** () vadinamos šios Lenkijos gyvenvietės:

* Kožlikai (Balstogės apskritis),
* Kožlikai (Hainuvkos apskritis).
Krasnė (reikšmės)

**Krasne** () vadinamos šios Lenkijos gyvenvietės:

* Krasnė (Augustavo apskritis);
* Krasnė (Zabluduvo valsčius);
* Krasnė (Gibų valsčius);
* Krasnė (Krasnapolio valsčius);
* Krasnė (Sokulkos apskritis);
* Krasnė (Supraslio valsčius).

## Nuorodos

* [Krasne [Lenkijos Karalystės ir kitų slavų kraštų geografinis žodynas|Lenkijos Karalystės ir kitų slavų kraštų geografiniame žodyne], Tom IV (Kęs – Kutno) z 1883 r. (lenk.)].
Zacišė (reikšmės)

**Zaciše** () vadinamos šios Lietuvos gyvenvietės:
* Zacišė – Elektrėnų savivaldybėje;
* Zacišė – Anykščių rajone;
* Zacišiai arba Zacišė – Kėdainių rajone;
* Zacyšius arba Zacišė – Kauno rajone.

Ir šios Lenkijos gyvenvietės:

* Zacišė (Zabluduvo valsčius);
* Zacišė (Supraslio valsčius);
* Zacišė (Sokulkos apskritis);
* Zacišė (Mazovijos vaivadija);
* Zacišė (Liublino vaivadija).
Ogrodničkai (reikšmės)

**Ogrodničkais** () vadinamos šios Lenkijos gyvenvietės:

* Ogrodničkai (Juchnoveco Košcelnų valsčius);
* Ogrodničkai (Supraslio valsčius).
Pankai (reikšmės)

**Pankais** vadinama:

*Lenkijos gyvenvietės ():
** Pankai (Juchnoveco Košcelnų valsčius);
** Pankai (Choroščo valsčius).
*Subkultūra:
**Pankai.
Turčynas

**Turčynu** () vadinamos šios Lenkijos gyvenvietės Palenkės vaivadijoje:
* Turčynas (Choroščius);
* Turčynas (Grajevas);
* Turčynas (Juchnovecas).
Vulka (reikšmės)

**Vulka** () vadinamos šios Lenkijos gyvenvietės:

* Vulka (Grajevo apskritis);
* Vulka (Hainuvkos apskritis);
* Vulka (Balstogės apskritis);
* Vulka (Bielsko apskritis);
* Vulka (Sidros valsčius);
* Vulka (Suchovolos valsčius);
* Vulka (Bakalariavos valsčius);
* Vulka (Pilypavo valsčius).

## Nuorodos

* [Wólka [Lenkijos Karalystės ir kitų slavų kraštų geografinis žodynas|Lenkijos Karalystės ir kitų slavų kraštų geografiniame žodyne], Tom XIII (Warmbrun – Worowo) z 1893 r. (lenk.)].
Zaleskiai (reikšmės)

**Zaleskiai** – kelias reikšmes turinti sąvoka.

Lenkijos gyvenvietės:
* Zaleskiai
* Zolieckai (Seinų apskritis) - ()

Kilminga didikų giminė (*Lubicz* herbas):
* Zaleskiai (giminė)
Dobrovoda (reikšmės)

**Dobrovoda** vadinama:

*Lenkijos gyvenvietės:
** Dobrovoda (Balstogės apskritis);
** Dobrovoda (Hainuvkos apskritis).
*Geležinkelio stotelė:
** Dobrowoda (geležinkelio stotelė).
Ivanuvka (reikšmės)

**Ivanuvka** vadinamos šios gyvenvietės:

*Lietuvoje:
** Ivanuvka.
*Lenkijoje ():
** Ivanuvka (Seinų apskritis);
** Ivanuvka (Balstogės apskritis).
Tolčė (reikšmės)

**Tolče** () vadinamos šios Lenkijos gyvenvietės:

* Tolčė (Sokulkos apskritis);
* Tolčė (Balstogės apskritis);
Žukai (reikšmės)

**Žukais** vadinami kaimai:

*Lietuvoje:
** kaimas Pagėgių savivaldybėje;
** kaimas Švenčionių rajone.

*Lenkijoje ():
** Žukai (Hainuvkos apskritis);
** Žukai (Tikocino valsčius);
** Žukai (Sokulkos apskritis);
** Žukai (Zabluduvo valsčius);
** Žukai (Terespolio valsčius);
** Žukai (Tučnos valsčius).
Balubai

**Balubai**, **lubai** (*Baluba*) – Vidurinės Afrikos tauta ar tautų grupė, gyvenanti Kongo Demokratinės Respublikos pietinėje dalyje. Jie kalba keliomis giminingomis lubų kalbomis, kurios priklauso bantų kalboms.

## Paplitimas ir įvairovė
Balubai gyvena paplitę didelėje teritorijoje dab. KDR centrinėje ir pietinėje dalyje: Maniemos, Rytų Kasajaus, Vakarų Kasajaus provincijose, šiaurinėje Katangos provincijos dalyje. Balubus sudaro keletas skirtingų etninių subgrupių, turinčių skirtingas kalbas, istoriją ir tapatybę. Jos yra:
* **Baluba-Katanga** (arba šabai), kalbantys kiluba kalba ir gyvenantys šiaurinėje Katangoje. Viso apie 2 mln. gyventojų;
* Vakarų balubai, kalbantys čiluba kalba. Jiems priskiriami **baluba-Kasai**, lulua ir luva. Viso apie 7 mln. gyventojų;
* Pietų balubai (sangai). Viso apie 720 tūkst. gyventojų;
* Kanjokai, gyvenantys tarp Lubilašo ir Mbudži Maji upių. Viso apie 340 tūkst. gyventojų;
* Rytų balubai (hembai), gyvenantys tarp Lukuga ir Luvua upių. Viso apie 230 tūkst. gyventojų;
* Lvalu. Viso apie 65 tūkst. gyventojų;

## Istorija
Balubų protėvynė buvo Upembos įduba, kur gyventojai gyveno ir vertėsi žvejyba bei metalų lydymu jau V a. Dėl prekybinių ryšių balubai plito į dideles teritorijas pietinėje Afrikoje, kolonizuodami jas. Pamažu susiformavo atskiros etninės subgrupės, kalbos. Skirtingos balubų tautelės ilgainiui sukūrė atskiras socialines organizacijas ir valstybinius junginius.

Baluba-Katanga XVI a. sukūrė galingą Lubos karalystę, kuri tapo vienu pirmųjų valstybinių junginių Pietinėje Afrikoje. Iš jos kultūra ir socialinės organizacijos modelis plito į aplinkines tautas ir kitas lubų etnines grupes. Iki XVIII a. savo valstybinius junginius sukūrė kanjokai, hembai ir kt.

XVIII a. pabaigoje-XIX a. pradžioje Lubos karalystė išplėtė savo hegemoniją ir sukūrė imperiją, kurios valdžią pripažino dauguma lubų etninių subgrupių, taip pat songye ir kt. XIX a. viduryje karalystė patyrė invazijas iš pietų ir rytų. XIX a. pabaigoje balubų teritorijos atiteko Belgijai. Šiuo metu sudaro dalį Kongo Demokratinės Respublikos teritorijų.

## Nuorodos
* Balubų mitologija
* Afrikos savanų valstybės
Kovalė (reikšmės)

**Kovale** vadinamos gyvenvietės:

*Lenkijoje
** Kovalė (Bielsko apskritis);
** Kovalė (Sokulkos apskritis);
** Kovalė (Balstogės apskritis).
*Lietuvoje
** () buvęs Kalvių (Šalčininkų rajonas) kaimo lenkiškas pavadinimas.
Ostruvas (reikšmės)

**Ostruvu** () vadinamos šios Lenkijos gyvenvietės:

* Ostruvas (Suražo valsčius);
* Ostruvas (Pošvientnės valsčius);
* Ostruvas (Palenkės Bialos apskritis).

## Nuorodos

* [Ostrów [Lenkijos Karalystės ir kitų slavų kraštų geografinis žodynas|Lenkijos Karalystės ir kitų slavų kraštų geografiniame žodyne], Tom VII (Netrebka – Perepiat) z 1886 r. (lenk.)].
Posventnė (reikšmės)

**Pošvientne** () vadinamos šios Lenkijos gyvenvietės:

* Pošvientnė (Balstogės apskritis);
* Pošvientnė (Sokulkos apskritis).
Stočekas (reikšmės)

**Stočeku** () vadinamos šios Lenkijos gyvenvietės:

* Stočekas (Balstogės apskritis);
* Stočekas (Hainuvkos apskritis);
* Stočekas (Grajevo apskritis);
* Stočekas (Monkų apskritis).
Barščevas (reikšmės)

**Barščevu** () vadinamos šios Lenkijos gyvenvietės:

* Barščevas (Choroščo valsčius);
* Barščevas (Michalovo valsčius).
Zavadai (reikšmės)

**Zavadais** () vadinamos šios Lenkijos gyvenvietės:

* Palenkės vaivadijoje:
** Zavadai (Zavadų valsčius);
** Zavadai (Turošno Košcelnos valsčius);
** Zavadai (Bielsko apskritis);
** Zavadai (Lomžos apskritis).
* Mazovijos vaivadijoje:
** Zavadai (Pžesmikų valsčius);
** Zavadai (Vengruvo apskritis);
** Zavadai (Repkų valsčius);
** Zavadai (Ceranuvo valsčius).
Juzefinas (reikšmės)

**Juzefinu** () vadinamos šios Lenkijos gyvenvietės:

* Juzefinas (Bielsko apskritis);
* Juzefinas (Balstogės apskritis);
* Juzefinas (Korčevo valsčius).
Aušrinė Trebaitė

**Aušrinė Trebaitė** (g. 1988 m. spalio 18 d.) – Lietuvos plento ir treko dviratininkė. Daugkartinė Europos treko čempionė.

## Biografija
2005 m. besivaržydama plento dviračių jaunimo klasėje tapo Lietuvos čempione ir Europos vicečempione. 2007 m. - 2009 m. jau suaugusiųjų klasėje tapo Lietuvos plento dviračių čempionato bronzos medalininke. 2010 m. pasaulio treko taurės varžybose laimėjo du medalius: sidabrą skretčo rungtyje ir bronzą moterų komandiniame persekiojime. Tais pačiais metais Trebaitė kartu su Lietuvos rinktine pelnė bronzą komandinio persekiojimo rungtyje Europos čempionate. 2010 m. ir 2011 m. tapo Lietuvos plento dviračių čempione. 2012 m. Europos čempionate Panevėžyje iškovojo du aukso medalius – omniume ir komandų persekiojimo lenktynėse. 2015 m. Europos čempionate iškovojo bronzą. 2016 m. Prancūzijoje vykusiame Europos čempionate A.Trebaitė pirmą kartą tapo Europos čempionato individualios rungties nugalėtoja - auksas skrečo rungtyje.
Zlotoria (reikšmės)

**Zlotoria** () vadinamos šios Lenkijos gyvenvietės:

* Zlotoria (Čarna Bialostockos valsčius);
* Zlotoria (Choroščo valsčius).
Lipnikai (reikšmės)

**Lipnikais** vadinamos gyvenvietės:

* Lietuvoje:
** Skaruliai (Jonavos rajonas);
** Lipnikai (Zarasų rajonas);
* Lenkijoje ():
** Lipnikai (Balstogės apskritis).
Mirties angelas

**Mirties angelas** – angelas, nešantis mirtį, pasiglemžiantis žmogaus sielą. Minimas religiniuose tekstuose, sutinkamas meno kūriniuose, vartojamas kaip metafora.

## Religijoje

Judaizme mirties angelas – tai angelas, atsiųstas Dievo, pasiimti mirties sulaukusio žmogaus sielos (t. y., atlieka psichopompo funkciją). „Ir tarė Viešpats mirties angelui: stok, parnešk man Mošės sielą. Ir stojo mirties angelas ir išėjo susitikti su Moše. Ir paklausė Mošė: ką čia darai? Ir atsakė mirties angelas Mošei: Dievas dangaus ir žemės, kurio rankoje dvasia visų gyvų būtybių ir siela kiekvieno žmogaus, atsiuntė mane pasiimti tavo sielos“ (midrašas Dvarim raba 11). Kitur mirties angelas siejamas su Šėtonu.

Pasakojama, kad kai mirties angelas (vietomis Šėtonas, vietomis Samaelis) ateina žmogaus sielos, jis nešasi peilį, kurio gale yra trys lašai nuodų. Žmogus, išsigandęs juodo angelo, išsižioja, ir į jo burną suteka lašai, atnešantys mirtį. Pirmas lašas nutraukia gyvenimą, antras – tai mirties tulžis, o trečias užbaigia tai, kas pradėta. Tuos lašus ant peilio galo valdo demonas Niacrinelis, gyvenantis pragare.

Samaelis yra baisus juodas mirties angelas su dantytu peiliu ir ateina tik pas nusidėjėlius. Pas teisiuosius ateina angelas Gabrielis – jo peilis lygus ir nužudo švelniai.

Kiti judaizme su mirtimi siejami angelai yra Abadonas ir Azrailas.

Krikščionybėje mirties angelu dažnai įvardijamas arkangelas Gabrelius, kadangi atnešė Marijai žinią apie jos mirtį ir ėmimą į dangų. Taip pat mirties angelais dažnai įvardijami puolusieji angelai.

## Mene

Mene mirties angelas dažniausiai vaizduojamas juodas, juodais sparnais, liūdnas. Jo vaizdinys neretai susilieja su giltinės, pavyzdžiui, vaizduojamas angelas su gobtuvu ir dalgiu. Mirties angelo tematika sukurta keletas filmų, kaip mirties metafora naudojamas literatūroje.

## Kita

„Mirties angelo“ pravardė pritaikyta eilei žymių istorinių asmenybių, pagarsėjusių žmonių žudymu. Taip vadinti Jozefas Mengelė, Lui Antuanas de Sen Žiustas, Irma Gresė ir kt.
Piaskai (reikšmės)

**Piaskais** () vadinamos šios Lenkijos gyvenvietės:

** Piaskai (Hainuvkos apskritis);
** Piaskai (Balstogės apskritis).

## Nuorodos

* [Piaski [Lenkijos Karalystės ir kitų slavų kraštų geografinis žodynas|Lenkijos Karalystės ir kitų slavų kraštų geografiniame žodyne], Tom VIII (Perepiatycha – Pożajście) z 1887 r. (lenk.)].
Chrabolai (reikšmės)

**Chrabolais** () vadinamos šios Lenkijos gyvenvietės:

** Chrabolai (Bielsko apskritis);
** Chrabolai (Balstogės apskritis).
Šacilai (reikšmės)

**Šacilais** vadinamos šios gyvenvietės:

*Lenkijoje ():
** Šacilai (Balstogės apskritis);
** Šacilai (Monkų apskritis);
** Šacilai (Sokulkos apskritis).
*Lietuvoje:
** () buvęs Šetylų (Šalčininkų rajonas) kaimo lenkiškas pavadinimas.
Ribakai (reikšmės)

**Ribakais** () vadinamos šios Lenkijos gyvenvietės:

* Ribakai (Dobžinevo Dužės valsčius);
* Ribakai (Michalovo valsčius);
* Ribakai (Lomžos apskritis);
* Ribakai (Monkų apskritis);
* Ribakai (Hainuvkos apskritis).
Dvožiskas (reikšmės)

**Dvožisku** () vadinamos šios Lenkijos gyvenvietės:

* Dvožiskas (Sidros valsčius);
* Dvožiskas (Balstogės apskritis);
* Dvožiskas (Sokulkos valsčius).
Horodnianka (reikšmės)

**Horodnianka** vadinama:

* Upė Lenkijoje:
** Horodnianka (upė).
* Kaimai Lenkijoje:
** Horodnianka (Vasilkuvo valsčius);
** Horodnianka (Čarna Bialostockos valsčius);
** Horodnianka (Sokulkos apskritis).
Burčakas (reikšmės)

**Burčaku** () vadinamos šios Lenkijos gyvenvietės:

* Burčakas (Čarna Bialostockos valsčius);
* Burčakas (Vasilkuvo valsčius).
DeviantArt

**deviantArt**, **deviantART** arba **DeviantArt** – 2000 m. sukurta internetinė svetainė, skirta naudotojų sukurtiems meno kūriniams saugoti ir platinti.

2008 m. svetainę aplankė apie 32 milijonų lankytojų ir ji pateko į populiariausių menui skirtų internetinių svetainių dešimtuką.

DeviantArt be meno kūrinių saugomos jų kūrimą palengvinančios priemonės: paveikslėliai, kuriuos galima naudoti kituose kūriniuose, programinės priemonės, mokomoji medžiaga.

## Išnašos

## Nuorodos

* deviantArt svetainė
Jaluvka (reikšmės)

**Jaluvka** vadinamos šios gyvenvietės:

*Lietuvoje:
** Jaluvka (Zarasų rajonas).
*Lenkijoje ():
** Jaluvka (Dambravos valsčius);
** Jaluvka (Michalovo valsčius);
** Jaluvka (Supraslio valsčius);
** Jaluvka (Sidros valsčius);
** Jaluvka (Sokulkos valsčius).
Zdrojė (reikšmės)

**Zdroje** () vadinamos šios Lenkijos gyvenvietės:

* Zdrojė (Čarna Bialostockos valsčius);
* Zdrojė (Supraslio valsčius).
Grabuvka (reikšmės)

**Grabuvka** () vadinamos šios Lenkijos gyvenvietės:

* Grabuvka (Balstogės apskritis);
* Grabuvka (Zambruvo apskritis);
* Grabuvka (Parčevo apskritis).
Bobrovnikai (reikšmės)

**Bobrovnikais** () vadinamos šios Lenkijos gyvenvietės:

* Bobrovnikai (Balstogės apskritis);
* Bobrovnikai (Sokulkos apskritis).
Upembos kultūra

**Upembos kultūra** - geležies amžiaus archeologinė kultūra, klestėjusi Upembos įduboje (dab. Kongo Demokratinė Respublika, Katangos provincijos šiaurė) nuo V a.
## Bruožai
Per Upembos įdubą teka Lualabos (Kongo) upė, su ne mažiau nei 50 ežerų. Čia gyventojai sėsliai gyveno nuo V a., vertėsi žvejyba, lydė geležį, prekiavo palmių aliejumi. Čia susikirto svarbūs Afrikos prekybiniai keliai, jungę Kongo džiungles (šiaurėje) su vario ruožu (pietuose) ir Atlanto vandenyną su Indijos vandenynu. Todėl šį įduba ilgainiui išsivystė į civilizacijos židinį, iš kurio kultūra pamažu plito į aplinkines teritorijas. Vietos prekybininkai išvystė platų prekybinį tinklą, rytuose siekusį Indijos vandenyną.

Kultūra skirstoma į šiuos laikotarpius:
* Ankstyvasis geležies amžius (Kamilambo laikotarpis): V-VIII a.;
* Senasis Kisalio laikotarpis: IX-X a.;
* Klasikinis Kisalio laikotarpis: X-XIV a.;
* Kabambinis laikotarpis XV-XVIII a.;

Nors reguliarūs Lualabos potvyniai ir sudarė puikias sąlygas žvejybai bei žemdirbystei, derlingumą ir sėkmę užtikrinti galėjo tik bendruomeninis darbas ir tarpusavio atsakomybė. Tai skatino kurtis vieną pirmųjų Pietinėje Afrikoje sudėtingą bendruomenę. Kultūros atstovai gamino puikius medžio, geležies, vario dirbinius. Jų kultūra plito keliomis kryptimis, pirmiausia į šiaurę, kur susiformavo Lubos karalystė, į vakarus (Lunda) ir pietus (Kazembė).

Pačioje Upembos įduboje didelė imperija nesusikūrė. Čia egzistavo keletas nedidelių politinių junginių, tarp kurių - Kinkondža ir Njonga. XVIII a. pabaigoje-XIX a. pradžioje Upembos kultūros arealą nukariavo Lubos imperija. Po to kultūra sunyko.
Ruda (reikšmės)

**Ruda** vadinama:

*Spalva
** Ruda.
*Gyvenvietės Lenkijoje:
** Ruda (Balstogės apskritis);
** Ruda (Grajevo apskritis);
** Ruda (Monkų apskritis);
** Ruda (Sedlcų apskritis).
Budai (reikšmės)

**Budais** () vadinamos šios Lenkijos gyvenvietės:

* Budai (Hainuvkos apskritis);
* Budai (Balstogės apskritis);
* Budai (Grajevo apskritis);
* Budai (Monkų apskritis).

Panašūs:
* Būdai

## Nuorodos

* [Budy [Lenkijos Karalystės ir kitų slavų kraštų geografinis žodynas|Lenkijos Karalystės ir kitų slavų kraštų geografiniame žodyne], Tom I (Aa – Dereneczna) z 1880 r. (lenk.)].
Krinica (reikšmės)

**Krinica** () Lenkijoje vadinama:

* Upė:
** Krinica (upė).
* Gyvenvietės:
** Krinica (Hainuvkos apskritis);
** Krinica (Balstogės apskritis);
** Krinica (Monkų apskritis);
** Krinica (Mazovijos vaivadija);
** Krinica-Zdruj (Mažosios Lenkijos vaivadija).

## Nuorodos

* [Krynica [Lenkijos Karalystės ir kitų slavų kraštų geografinis žodynas|Lenkijos Karalystės ir kitų slavų kraštų geografiniame žodyne], Tom IV (Kęs – Kutno) z 1883 r. (lenk.)].
Pienkai (reikšmės)

**Pienkais** () vadinamos šios Lenkijos gyvenvietės:

* Palenkės vaivadijoje:
** Pienkai (Balstogės apskritis);
** Pienkai (Augustavo apskritis).
* Mazovijos vaivadijoje:
** Pienkai (Mordų valsčius);
** Pienkai (Mokobodų valsčius).
* Liublino vaivadijoje:
** Pienkai (Palenkės Bialos apskritis);
** Pienkai (Vlodavos apskritis).
Imre Nagy

**Imrė Nadis** (, g. 1896 m. birželio 7 d. Kapošvare – 1958 m. birželio 16 d. Budapešte) – Vengrijos politinis ir valstybės veikėjas, buvęs VLR Ministrų tarybos pirmininkas. Politinių reformų, iššaukusių sukilimą ir tarybinę intervenciją, iniciatorius. Vengrijos nacionalinis didvyris.

## Biografija

Pirmojo pasaulinio karo metais tarnavo Austrijos-Vengrijos kariuomenėje. 1916 m. pateko į rusų nelaisvę, kalėjo Irkutske. Čia tapo marksistu, 1917 m. įstojo į RKP(b) ir pilietiniame kare kariavo raudonarmiečių pusėje.

1921 m. grįžo į Vengriją, bet jau 1927 m. emigravo į Austriją. 1930 m. persikėlė į TSRS, dirbo Kominterne ir TSRS Mokslų akademijos Žemės ūkio institute. 1941–1944 m. dirbo Košuto radijuje, iš Maskvos transliavusiame laidas vengrų kalba.

Kartu su Tarybine Armija grįžo į Vengriją, 1944–1945 m. buvo Žemės ūkio ministras, 1945–1946 m. – Vidaus reikalų ministras, 1947–1949 m. – Maisto pramonės ministras. 1949 m. buvo apkaltintas oportunizmu, atleistas iš ministro pareigų bei pašalintas iš VDP CK narių. 1951 po viešos atgailos grąžintas į vadovaujančias pareigas. 1953 m. liepos mėn. I.Nadis paskirtas VLR Ministrų tarybos pirmininku, tačiau 1955 m. iš šių pareigų pašalintas.

Antrą kartą Ministrų tarybos pirmininku I.Nadis tapo 1956 m. spalio mėn. Tai buvo koalicinė vyriausybė, kurios programa numatė veiklos laisvę valstiečiams ir smulkiems ūkininkams (išlaikant bendrus socialistinės santvarkos principus), darbininkų tarybų ir nekomunistinių partijų legalizavimą, rinkimų laisvę, Vengrijos neutralitetą bei tarybinės kariuomenės išvedimą iš šalies.

Prasidėjus tarybinei intervencijai, 1956 m. lapkričio 4 d. pasislėpė Jugoslavijos ambasadoje. Apgaulės būdu iš ten išviliotas buvo suimtas ir, apkaltinus valstybės išdavimu, 1958 m. birželio 16 d. pakartas. Vengrijoje žlugus komunistinei santvarkai, 1989 m. liepos mėn. reabilituotas, iškilmingai perlaidotas ir paskelbtas Vengrijos nacionaliniu didvyriu.

## Papildoma informacija
* XX amžiaus 4-ajame dešimtmetyje gyvendamas TSRS, buvo dukart suimtas (1933 ir 1938 m.), tačiau greit paleistas. Paskelbti dokumentai, kad I.Nadis buvo NKVD agentas slapyvardžiu „Volodia“, po jo slaptų pranešimų buvo suimta ir sušaudyta keliolika Kominterne dirbusių vengrų.

## Šaltiniai

|-

|-
Dombrova (reikšmės)

**Dombrova** () vadinamos šios Lenkijos gyvenvietės:

* Palenkės vaivadijoje:
** Dombrova (Staviskų valsčius);
** Dombrova (Grabovo valsčius);
** Dombrova (Narevkos valsčius);
** Dombrova (Kleščelės valsčius).
* Mazovijos vaivadijoje:
** Dombrova (Pžesmikų valsčius);
** Dombrova (Mokobodų valsčius);
** Dombrova (Palenkės Sokoluvo apskritis).
* Liublino vaivadijoje:
** Dombrova (Palenkės Bialos apskritis).

## Taip pat skaitykite

* Dambrava (reikšmės).
Grodziskas (reikšmės)

**Grodzisku** () vadinamos šios Lenkijos gyvenvietės:

* ():
** Grodziskas (Hainuvkos apskritis);
** Grodziskas (Sokulkos apskritis);
** Grodziskas (Semiatičės apskritis);
** Grodziskas (Palenkės Sokoluvo apskritis).
* ():
** Grodziskas (Palenkės vaivadija).

## Nuorodos

* [Grodzisk [Lenkijos Karalystės ir kitų slavų kraštų geografinis žodynas|Lenkijos Karalystės ir kitų slavų kraštų geografiniame žodyne], Tom II (Derenek – Gżack) z 1881 r. (lenk.)].
Gruškai (reikšmės)

**Gruškais** () vadinamos šios Lenkijos gyvenvietės:

* Gruškai (Hainuvkos apskritis);
* Gruškai (Augustavo apskritis).
Janovas (reikšmės)

**Janovas** () vadinamos šios gyvenvietės:

Lenkija:
* Palenkės vaivadijoje:
** Janovas (Narevkos valsčius);
** Janovas (Narevo valsčius);
** Janovas (Grajevo apskritis);
** Janovas (Kolno apskritis);
** Janovas (Lomžos apskritis).
* Mazovijos vaivadijoje:
** Janovas (Vengruvo apskritis).

Ukraina:
* Janovas – kaimas Kijevo srityje;
* Janovo geležinkelio stotis Kijevo srityje.

Čekija:
* Janovas (Čekija) – miestelis Moravijos-Silezijos krašte.

Baltarusija:
* Janovas (Bresto sritis) – Ivanavos (Bresto sritis) pavadinimas iki 1940 m.
Makedoninis kėnis

**Makedoninis kėnis** (*Abies borisii-regis*) – pušinių (*Pinaceae*) šeimos kėnių genties (*Abies*) visžalių medžių rūšis.

## Pavadinimas
Pilnas rūšies pavadinimas (*Abies borisii-regis* Mattf.) pagal vokiečių botaniką *Johannes Mattfeld* gyvenusį 1895-1951 metais.
Pavadinimas suteiktas pagerbiant Bulgarijos karalių Borisą III, kada pastarajam valdant Bulgariją, *Abies borisii-regis* buvo paskelbta kaip nauja rūšis. 

Bulgarų kalboje vadinamas - *Българска ела*, vokiškai - *Bulgarische Tanne*.

Turi šiuos sinonimus:
* Abies alba var. acutifolia Turrill
* Abies alba subsp. borisii-regis (Mattf.) Kouharov & N.Andreev
* Abies apollinis Boiss.
* Abies borisii var. regis Mattf.
* Abies borisii-regis var. pungentipilosa R.Vig. & Gaussen
* Abies cilicica subsp. borisii-regis (Mattf.) Silba
* Abies cilicica var. borisii-regis (Mattf.) Silba

## Paplitimas
Natūraliai auga Balkanų pusiasalio pietryčiuose - daugiausia Bulgarijoje, Makedonijoje, šiaurės Graikijoje, Serbijoje ir Albanijoje.

## Augavietės
Auga 700-1700 m aukščio kalnuotose altitudėse (Graikijoje iki 1800 m altitudėse), kur į metus iškrenta 1000 mm kritulių.

## Abies borisii-regis matmenys
Užauga iki 40-50 m, retkarčiais iki 60 m. Jų kamienas gali siekti iki 1,5 ar dar rečiau iki 2 m skersmens. Aukščiausi Bulgarijoje šie medžiai auga Rilos nacionaliniame parke.

## Morfologija
Tai su tiesiu kamienu, amžinai žaliuojantis spygliuotis pušūnų medis. Jo spygliukai viršutinėje pusėje blizgantys, tamsiai žali, apatinėje su dviem mėlynom - baltom juostelėm. 1,8-3,5 cm ilgio ir 2 mm pločio bei 0,5 mm storio. Kankorėžiai 10–21 cm ilgio ir 4 cm pločio su apie 150-200 ant jo augančių žvynelių. Kai subręsta, kankorėžiai desintegruojasi ir taip išlaisvina juose esančias sėkleles, kurios turi po du sparnelius.

Manoma, kad Abies borisii-regis labai artima rūšis Europiniams, Kaukaziniams, Graikiniams kėniams rūšis. Kai kurie botanikai mano kad tai gali būti Europinio ir Graikinio kėnių hibridinė rūšis. Kiti botanikai mano kad tai Europinio kėnio porūšis *Abies alba var. acutifolia* arba kitaip *Abies pardei*.

## Amžius
Gyvena iki 170 metų, nors, kadangi šios rūšies medžio rievių pavyzdžių surinkta nedaug, yra tikimybė, kad išgyvena ir daugiau metų.

## Nuorodos
* Abies borisii-regis mokslinis lotyniškas pavadinimas per theplantlist.org svetainę , *[[Anglų kalba|Anglų k.]]*
* Abies borisii-regis mokslinis lotyniškas pavadinimas per ipni.org svetainę, *[[Anglų kalba|Anglų k.]]*
* Plačiau apie Abies borisii-regis per conifers.org svetinę, *[[Anglų kalba|Anglų k.]]*

## Galerija

file:Abies_cone_%26_bits.jpg|Kankorėžis
File:Pirin_fir.jpg|Abies borisii-regis Bulgarijos pietvakariuose esančiame Pirino kalnų masyve
Rytų Kasajus (1966–2015)

**Rytų Kasajaus provincija** () – buvusi provincija Kongo Demokratinės Respublikos centrinėje dalyje. Ribojosi su Pusiaujo provincija ir Rytų provincija – šiaurėje, su Maniema – rytuose, su Katanga – pietuose, su Vakarų Kasajumi – vakaruose. Administracinis centras – Mbuži Majis.

2015 m. padalinta į 3 naujas provincijas: Rytų Kasajų (mažesnė teritorija), Lomamį ir Sankuru.

## Geografija

Teritoriją užima daugiausia lyguma, apaugusi tropinėmis džiunglėmis bei miškinga savana. Svarbiausia upė – Sankuru. Rytų Kasajuje yra vieni svarbiausių Afrikoje deimantų telkinių.

## Administracinis suskirstymas
 
Provincija buvo padalinta į 3 rajonus (skliaustuose – administracinis centras):
* Kabindos rajonas (Kabinda)
* Sankuru rajonas (Lodžia)
* Čilengės rajonas (Mbuži Majis)
Maniema

**Maniemos provincija** () – provincija Kongo Demokratinės Respublikos rytinėje dalyje. Administracinis centras – Kindu.

## Geografija

Teritoriją užima daugiausia lyguma, apaugusi tropinėmis džiunglėmis bei miškinga savana, tik rytuose paviršius kyla į aukštumas. Svarbiausia upė – Lualaba.

Iki 2015 m. administracinės reformos ribojosi su Rytų provincija – šiaurėje, su Šiaurės Kivu ir Pietų Kivu – rytuose, su Katanga – pietuose, su Rytų Kasajumi – pietvakariuose.

## Administracinis suskirstymas
 
Provincija skirstoma į 7 teritorijas.
* Kabambarė
* Kailas
* Kasongas
* Kibombas
* Lubutu
* Pangis
* Punija

## Šaltiniai
Novinos (reikšmės)

**Novinais** () vadinamos šios Lenkijos gyvenvietės:

* Novinai (Hainuvkos apskritis);
* Novinai (Lomžos apskritis);
* Novinai (Vlodavos apskritis).
Planta (reikšmės)

**Planta** vadinama:

*Gyvenvietės Lenkijoje:
** Planta (Hainuvkos apskritis);
** Planta (Suvalkų apskritis);
** Planta (Liublino vaivadija).
*Geležinkelio stotis Lenkijoje:
** Planta (geležinkelio stotis).
Istokas (reikšmės)

Istokas () – miestas Kosove.

* Istokas (Narevo valsčius) (šiaurės rytų Lenkija)
* Istokas (Dubiče Cerkevnės valsčius) (šiaurės rytų Lenkija)
Ludvinovas (reikšmės)

**Ludvinovu** vadinamos šios gyvenvietės:

*Lenkijoje ():
** Ludvinovas (Hainuvkos apskritis);
** Ludvinovas (Suvalkų apskritis).
*Lietuvoje:
** () buvęs Liudvinavo (Šalčininkų rajonas) kaimo lenkiškas pavadinimas;
** () buvęs Liudviniškių kaimo lenkiškas pavadinimas.

## Taip pat skaitykite

* Liudvinavas (reikšmės).
Antanas Šleikus

**Antanas Šleikus** (1933 m. rugpjūčio 8 d. Sirvyduose, Kavarsko valsčius, Ukmergės apskritis – 2018 m. balandžio 24 d. Kavarske, Anykščių rajonas) – Lietuvos pedagogas, literatas, tautodailininkas.

## Biografija
1941–1945 m. mokėsi Dabužių (Anykščių r.) pradžios mokykloje, 1953 m. baigė Kavarsko vidurinę mokyklą. 1953–1959 m. Vilniaus universiteto Istorijos-filologijos fakultete studijavo lietuvių kalbą ir literatūrą, įgijo filologinį išsilavinimą.

1958–1961 m. dirbo Kavarsko rajono laikraščio „Stalino vėliava“ redakcijoje literatūriniu bendradarbiu, atsakinguoju sekretoriumi, buvo Kavarsko rajono Vykdomojo komiteto Liaudies švietimo skyriaus inspektorius. 1962–1970 m. Kavarsko vidurinės mokyklos direktorius, 1970–1986 m. Ukmergės A. Smetonos ir Ukmergės 5-osios vidurinių mokyklų direktorių pavaduotojas. 1986–1991 m. Jono Basanavičiaus vidurinės mokyklos direktorius. Jo iniciatyva pastarajai mokyklai 1989 m. buvo grąžintas Jono Basanavičiaus vardas. Išėjęs į pensiją, dar kiek laiko dirbo Dabužių Konstantino Sirvydo pagrindinėje mokykloje (Anykščių raj.) mokytoju.

Palaidotas Kavarsko kapinėse.

## Kūryba
Nuo 1995 m. Lietuvos kaimo rašytojų sąjungos narys. Sudarė, redagavo ir iliustravo Lietuvos kaimo rašytojų sąjungos Anykščių rajono skyriaus narių kūrybos almanachą „Prie Šventosios“ (1998 m.), taip pat savo poezijos rinkinius „Gimtinės vėjas“ (1995 m.), „Vidudienio saulė“ (1999 m.). A. Šleikaus kūrybos buvo publikuota Lietuvos mokytojų poezijos rinktinėje „Pabūk džiaugsmu“ (1987 m.), Lietuvos mokytojų ir kultūros darbuotojų kūrybos almanache „Lėkimas virš žemės“ (2005 m.), Anykštijos autorių lyrikos rinkinyje „Išpažįstame šį jausmą ir meile vadiname“, Ukmergės „Poezijos pavasarėlių“ laureatų kūrybos almanache „Ten, kur Šventoji melsvą juostą pina“ (2007 m.).

Laisvalaikiu tapė paveikslus, organizavo jų parodas.

## Bibliografija

* Gimtinės vėjas. – Ukmergė: Ukmergės spaustuvė, 1995. – 62 p.: iliustr. – ISBN 9986-9036-2-9
* Vidudienio saulė: lyrika ir satyra. – Utena: Utenos sp., 1999. – 95 p.: iliustr. – ISBN 9986-945-22-4
* Vidudienių atogrąžos: eilėraščiai. – Utena: Utenos Indra, 2015. – 79 p.: iliustr. – ISBN 978-609-455-285-4
* Toks gyvenimas: eilėraščiai. – Utena: Utenos Indra, 2015. – 142 p.: iliustr. – ISBN 978-609-455-282-3
* Ten, vaikystės šaly… : eilėraščiai. – Utena: Utenos Indra, 2015. – 118 p.: iliustr. – ISBN 978-609-455-284-7
* Skubūs metai: eilėraščiai. – Utena: Utenos Indra, 2016. – 71 p.: iliustr. – ISBN 978-609-455-296-0
* Rugsėjų takais: eilėraščiai. – Utena: Utenos Indra, 2016. – 110 p.: iliustr. – ISBN 978-609-455-298-4
* Gyvenimo miražai: eilėraščiai. – Utena: Utenos Indra, 2016. – 107 p.: iliustr. – ISBN 978-609-455-297-7


## Šaltiniai
Paškovščizna (reikšmės)

**Paškovščizna** () vadinamos šios Lenkijos gyvenvietės:

* Paškovščizna (Hainuvkos apskritis);
* Paškovščizna (Bielsko apskritis).
Sakai (reikšmės)

**Sakais** vadinama:

*Angliavandenilinė medžiaga:
** Sakai.
*Istorinė etninė grupė:
** Sakai (tauta).
*Gyvenvietės Lenkijoje ():
** Sakai (Bielsko apskritis);
** Sakai (Narevo valsčius);
** Sakai (Kleščelės valsčius).
Vanevas (reikšmės)

**Vanevu** () vadinamos šios Lenkijos gyvenvietės:

* Vanevas (Mazovijos Vysokio apskritis);
* Vanevas (Hainuvkos apskritis).
Vaškai (reikšmės)

**Vaškais** vadinamos šios gyvenvietės:

*Lietuvoje:
** Vaškai (Pasvalio rajonas).
*Lenkijoje ():
** Vaškai (Kolno apskritis);
** Vaškai (Kolno valsčius);
** Vaškai (Hainuvkos apskritis);
** Vaškai (Monkų apskritis).
Zablociai (reikšmės)

**Zablociais** vadinamos šios gyvenvietės:

*Lenkijoje ():
** Zablociai (Hainuvkos apskritis);
** Zablociai (Semiatičės apskritis);
** Zablociai (Kodenio valsčius);
** Zablociai (Tučnos valsčius);
** Zablociai (Palenkės Bialos valsčius).
*Lietuvoje:
** () buvęs Užubalių (Vilniaus rajonas) kaimo lenkiškas pavadinimas.
** Zablociai – viensėdis Zarasų rajone.
Graboviecas (reikšmės)

**Graboviecu** () vadinamos šios Lenkijos gyvenvietės:

* Palenkės vaivadijoje:
** Graboviecas (Hainuvkos apskritis);
** Graboviecas (Bielsko apskritis);
** Graboviecas (Semiatičės apskritis);
* Mazovijos vaivadijoje:
** Graboviecas (Sedlcų apskritis);
** Graboviecas (Vengruvo apskritis).
Rutka (reikšmės)

**Rutka** gali reikšti:
* Rutka – kaimas Alytaus rajone;
* gyvenvietės Lenkijoje:
** Rutka – Hainuvkos apskrityje;
** Rutka – Suvalkų apskrityje.
* upės:
** Rutka – Lenkijoje, Kžnos intakas;
** Rutka – Rusijoje, Volgos intakas.
Kristupas Plonaitis

**Kristupas Plonaitis** – visuomenės veikėjas, jūrų skautas, jachtų „Budys“, „Gulbė“ kapitonas.

1922 m. pradėjo dirbti Tautiniame lietuvių banke Klaipėdoje. Rengiantis 1923 m. Klaipėdos krašto „sukilimui“, ėjo slaptas pareigas Palangos, Kretingos, Gargždų apylinkėse. Jo žinioje buvo slaptas ginklų sandėlis Kalotės malūne.

Vienas pirmųjų Klaipėdos jūrų skautų. 1928–1930 m. ėjo jūrų skautų mokomojo burlaivio „Budys“ kapitono pareigas.

Kristupas Plonaitis vadovavo 1932 metų plaukimui Mažono burine jachta „Gulbė“ į Kopenhagą ir Geteborgą. Kitais, 1933, metais vadovavo rekordiniam plaukimui į Londoną ir Oslą tuo pačiu laivu.

1938 m. pakviestas komodoru naujai susikūrusiame Šaulių vandens sporto klube. Tuo pačių Kristupas Plonaitis perėmė jachtos „Šaulys“ vadovavimą ir pergalingai startavo Klaipėdoje vykusioje tarptautinėje regatoje.

1939 m. naciams užėmus Klaipėdos kraštą persikėlė į Didžiąją Lietuvą. Sovietams ją okupavus, sugrįžo į Klaipėdą, vėliau išvyko į Švediją. Bandė Švedijos kalnuose slėpti lietuvių pabėgelius, kuriuos po Antrojo pasaulinio karo reikalavo išduoti sovietai. Kristupo Plonaičio sodyboje Švedijoje rinkdavosi ten gyvenę lietuviai.

## Šaltiniai

## Literatūra
* Kristupas Plonaitis. Mažosios Lietuvos enciklopedija, T. III (Mec-Rag). V.: Mokslo ir enciklopedijų leidybos institutas, 2006, 634 psl.
Mulopvė

**Mulopvė** (kiluba: *Mulopwe*) buvo valdovo titulas, naudotas Lubos karalystėje Pietinėje Afrikoje (dab. Kongo Demokratinės Respublikos pietinė dalis). Po 13-ojo valdovo mirties dinastija suskilo į dvi linijas, kurios išsaugojo dinastinę seką iki šiol.

## Savybės
Mulopvės buvo sudievinti valdovai, kurių kultas ir ideologija buvo legitimuojama sudėtinga balubų mitologija, pasakojusia apie pirmuosius Lubos karalystės valdovus. Anot įkūrimo mito, pirmuoju mulopve tapo Kalala Ilunga, kuris nugalėjo savo priešininką, žiaurų Nkongolo ir suvienijo visą šalį. Nkongolo, priešingai mulopve, buvo tituluojamas *mukalanga*, t. y. "užkariautoju".

Mitologijoje buvo įtvirtinta, kad mulopvė gali būti tik vienas, ir karalystės valdžia nedalinama. Kad išvengti keliavaldystės ir dinastijos išsišakojimo, buvo leidžiamas potencialių įpėdinių žudymas (dažniausiai vaikystėje), o paveldėjimas dažniausiai buvo įtvirtinamas per karus, sunaikinant visus galimus kunkurentus. Mulopvės dieviškumo ideologija visuomenėje buvo stiprinama slaptos religinės bambudjės bendruomenės. Ši bendruomenė buvo globojama mulopvės ir veikė kaip didelis visą valstybę apimantis seklių ir policijos tinklas, užtikrinantis valdinių lojalumą.

Kadangi Lubos karalystė neturėjo vienos sostinės, kiekvienas mulopvė rinkdavosi naują gyvenvietę savo dvarui. Dvaro centre būdavo įtvirtinti rūmų pastatai, kuriuose gyvendavo pats mulopvė ir jo gausus haremas. Aplink rūmus įsikurdavo valstybės valdininkai. Lubos karalystėje buvo ne mažiau kaip 50 skirtingų valdininkų rūšių (patarėjai, kariškiai, dvariškiai atsakingi už ritualus), ir dauguma jų gyvendavo sostinėje su savo šeimomis. Keliautojas Delcommune 1891 m., Lubos karalystės smukimo laikais, rašo, kad sostinėje buvo ne mažiau kaip 600 gražiai statytų ir įtvirtintų namų.

Po valdovo mirties jo genitalijos ir regalijos buvo laidojamos pasirinktoje gyvenvietėje, kuri tapdavo šventuoju kaimu (*kitenta*). Šis kaimas būdavo lankomas piligrimų ir įgydavo aukštesnį rangą kaimų hierarchijoje. Jame valdžia būdavo paveldima. Čia reziduodavo šventikė *mwadi*, laikoma moteriškuoju mulopvės dvasios įsikūnijimu. Šie kaimai, išsimėtę Lubos karalystės teritorijoje, turėjo aiškiai priminti buvusius valdovus visuomenėje, neturėjusioje rašto.
## Sąrašas

## Nuorodos
* Sarašas Worldstatesmen
Kuraševas (reikšmės)

**Kuraševu** () vadinamos šios Lenkijos gyvenvietės:

* Kuraševas (Čižės valsčius);
* Kuraševas (Kleščelės valsčius);
* Kuraševas (Liublino vaivadija).
Vaišnoriai (Satkūnai)

**Vaišnoriai** (arba ***Vaisnoriai***) – buvęs kaimas Joniškio rajone, pasienyje su Latvija, prie Drąsutaičių.

## Gyventojai

## Šaltiniai
Vigonas (reikšmės)

**Vigonu** () vadinamos šios Lenkijos gyvenvietės:

* Vigonas (Hainuvkos valsčius);
* Vigonas (Dubiče Cerkevnės valsčius).
Piščatka (reikšmės)

**Piščatka** () vadinamos šios Lenkijos gyvenvietės:

* Piščatka (Hainuvkos apskritis);
* Piščatka (Semiatičės apskritis).
Jonas Matulevičius

**Jonas [[Matulevičius]]**:

* Jonas Matulevičius (1869) – ūkininkas, politikas
* Jonas Matulevičius (1957) – miškininkas, politikas